***MARGELIS***

TRAVEL SERVICES & COACH OPERATOR

ΑΓIOY ΑΝΔΡΕΟΥ 3 – ΠΑΤΡΑ, 262 23

 ΤΗΛ:2610278259 & 2610222350

e-mail: info@margelis.eu [www.margelis.eu](http://www.margelis.eu)

**ΛΕΙΨΟΙ – ΛΕΡΟΣ**

**7 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **08/07** | **14/07** |

**1η ΗΜΕΡΑ: ΠΑΤΡΑ – ΠΕΙΡΑΙΑΣ – ΛΕΙΨΟΙ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) και στις 10:30 αναχώρηση για το λιμάνι του Πειραιά, άφιξη και επιβίβαση στο πλοίο που θα μας φέρει το βράδυ στους Λειψούς (ώρα αναχώρησης από Πειραιά: 15:00 – ώρα άφιξης στους Λειψούς: 23:10). Άφιξη, μεταφορά και τακτοποίηση στο ξενοδοχείο, που βρίσκεται σε μια θαυμάσια τοποθεσία, λίγα μέτρα από την χρυσαφένια παραλία Λιεντού και σε κοντινή απόσταση από την πρωτεύουσα του νησιού.

**2η ΗΜΕΡΑ: ΛΕΙΨΟΙ**

Οι Λειψοί είναι γνωστοί για την ήρεμη ατμόσφαιρα, τις υπέροχες ανοργάνωτες παραλίες με τα διαυγή νερά και αποτελεί τον ιδανικό προορισμό για την απόλυτη χαλάρωση. Στη περιήγηση του νησιού που θα πραγματοποιήσουμε με mini-bus, θα επισκεφθούμε την Παναγία του Χάρου, τον όρμο του Μοσχάτου, τον Μύλο του Αραβή και θα καταλήξουμε στο βόρειο τμήμα του νησιού στη παραλία Πλατύς Γυαλός. Ελεύθερος χρόνος να απολαύσετε το μπάνιο σας στα διάφανα νερά της θαυμάσιας αυτής παραλίας. Επιστροφή στο ξενοδοχείο το απόγευμα.

**3η ΗΜΕΡΑ: ΛΕΙΨΟΙ (κρουαζιέρα στη Πολυνησία των ΛΕΙΨΩΝ)**

Ημέρα ελεύθερη. Σας προτείνουμε προαιρετική κρουαζιέρα με τουριστικό σκάφος στην «Πολυνησία των Λειψών». Θα απολαύσουμε μια θαυμάσια θαλάσσια διαδρομή με στάσεις για μπάνιο σε όρμους με γαλαζοπράσινα νερά. Η διαδρομή (ανάλογα και με τον καιρό) είναι η εξής: Μακρονήσι, Ασπρονήσια, Τηγανάκια, Αρκιοί, Αγρελούσα.

**4η ΗΜΕΡΑ: ΛΕΙΨΟΙ – ΛΕΡΟΣ**

Ελεύθερο το πρωί για το αξιοποιήσετε όπως εσείς θέλετε. Το μεσημέρι θα επιβιβασθούμε στο ταχύπλοο με προορισμό τη γειτονική Λέρο. Άφιξη το απόγευμα, μεταφορά και τακτοποίηση στο ξενοδοχείο.

**5η ΗΜΕΡΑ: ΛΕΡΟΣ**

Περιήγηση του νησιού με πούλμαν. Θα δούμε την Αγία Μαρίνα και την Παναγιά του Κάστρου, θα επισκεφθούμε το Πολεμικό Μουσείο της Μερικιάς, το μοναδικό που έχει στεγαστεί σε αναστηλωμένο στρατιωτικό τούνελ-αποθήκη της Ιταλοκρατίας. Συνεχίζουμε για τον Ξηρόκαμπο. Εδώ μπορείτε να επισκεφθείτε την Παναγιά Καβουράδενα χτισμένη μέσα στους βράχους. Συνεχίζουμε για το καθηλωτικής ομορφιάς εκκλησάκι του Αγίου Ισιδώρου, χτισμένο κυριολεκτικά μέσα στη θάλασσα. Το μεσημέρι θα μεταβούμε σε παραλία όπου θα έχουμε ελεύθερο χρόνο για μπάνιο και γεύμα. Επιστροφή στο ξενοδοχείο μας το απόγευμα.

**6η ΗΜΕΡΑ: ΛΕΡΟΣ**

Ημέρα ελεύθερη να την αξιοποιήσετε όπως εσείς επιθυμείτε. Το βράδυ θα μεταφερθούμε στο λιμάνι όπου θα επιβιβασθούμε στο πλοίο για τον Πειραιά (Ώρα αναχώρησης από τη Λέρο: 23:00 – ώρα άφιξης στον Πειραιά: 08:20).

**7η ΗΜΕΡΑ: ΠΕΙΡΑΙΑΣ – ΠΑΤΡΑ**

Άφιξη στο λιμάνι του Πειραιά και αναχώρηση για τη Πάτρα.

**ΔΗΛΩΣΕΙΣ ΣΥΜΜΕΤΟΧΗΣ:**

**Έως 26/06 (ημέρα έκδοσης των ακτοπλοϊκών εισιτηρίων)**

 \*\*Λόγω υψηλής πληρότητας των πλοίων μετά το πέρας της αναγραφόμενης ημερομηνίας, δηλώσεις συμμετοχής θα πραγματοποιούνται εφόσον υπάρχουν διαθέσιμα ακτοπλοϊκά εισιτήρια

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 08/06 με προκαταβολή  | 480 € | Κατόπιν διαθεσιμότητας |
| Για κρατήσεις που θα γίνουν από τις 09/06 | 500 € | Κατόπιν διαθεσιμότητας |

|  |
| --- |
| **ΠΕΡΙΛΑΜΒΑΝΟΝΤΑΙ*** Διαμονή στο παραθαλάσσιο ξενοδοχείο LIPSI BLUE με πρωινό (3 διανυκτερεύσεις)
* Διαμονή σε ξενοδοχείο 3\* στη Λέρο με πρωινό (2 διανυκτερεύσεις)
* Εισιτήρια πλοίου: Πειραιάς – Λειψοί και Λέρος – Πειραιάς σε αριθμημένες θέσεις αεροπορικού τύπου
* Εισιτήρια ταχύπλοου: Λειψοί - Λέρος
* Μεταφορά / περιηγήσεις εκδρομές σύμφωνα με το πρόγραμμα
* Αρχηγός – συνοδός
 |

**ΣΗΜΕΙΩΣΕΙΣ:**

* Προσοχή: Εξαιτίας της υψηλής πληρότητας των ξενοδοχειακών μονάδων στα ελληνικά νησιά εν γένει, για την τουριστική σεζόν 2025, οι κρατήσεις στα ξενοδοχεία αντιστοιχούν σε περιορισμένο αριθμό δωματίων. Παρακαλούμε, οι δηλώσεις συμμετοχής να γίνονται το συντομότερο δυνατόν.
* **Προκαταβολή για κράτηση θέσης 150 €. Εξόφληση έως 5 ημέρες πριν την αναχώρηση**
* Δεν περιλαμβάνονται: Ο φόρος διαμονής, η προαιρετική κρουαζιέρα, οτιδήποτε αναφέρεται ως προαιρετικό και ότι ρητά δεν αναφέρεται.
* Οι τιμές έχουν κοστολογηθεί σύμφωνα με τις σημερινές τιμές των ναύλων (30/04/25). Στη περίπτωση ανατιμήσεων, θα υπάρξει αντίστοιχη αύξηση.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 και παραδίδονται στις 11:00. Στα τρίκλινα δωμάτια στα ξενοδοχεία, το 3ο κρεβάτι είναι πρόσθετο.
* **Οι μετακινήσεις / μεταφορές / εκδρομές στα νησιά του Αιγαίου πραγματοποιούνται με τοπικά συνεργαζόμενα πούλμαν ή mini – bus**
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.